കുറ്റ്യാടി പ്രതിഷേധം സിപിഐഎം അഞ്ച് പ്രാദേശിക നേതാക്കളെ സസ്പെന്ഡ് ചെയ്തു Latest കോഴിക്കോട് കുറ്റ്യാടിയിലെ പ്രതിഷേധത്തില് അഞ്ച് പ്രാദേശിക നേതാക്കളെ സിപിഐഎം സസ്പെന്ഡ് ചെയ്തു. മൂന്ന് ലോക്കല് കമ്മിറ്റി അംഗങ്ങളെയും ബ്രാഞ്ച് സെക്രട്ടറിയെയും പുറത്താക്കിയിരുന്നു. ഒരു വര്ഷത്തേക്ക് പാര്ട്ടിയില് നിന്ന് പുറത്താക്കുന്ന നടപടിയാണ് എടുത്തത്. കെ ടി കുഞ്ഞമ്മദ് കുട്ടിയുടെ സ്ഥാനാര്ത്ഥി മോഹമാണ് പ്രശ്നങ്ങള്ക്ക് കാരണമായതെന്നാണ് ജില്ലാ കമ്മിറ്റിയുടെ വിലയിരുത്തല്. പ്രതിഷേധം കമ്മ്യൂണിസ്റ്റ് രീതിക്ക് എതിരായ പ്രവര്ത്തനം ആണെന്ന് കണ്ടെത്തി തെരഞ്ഞെടുപ്പിന് ശേഷം പാര്ട്ടി അച്ചടക്ക നടപടിയിലേക്ക് കടന്നിരുന്നു. ജില്ലാ സെക്രട്ടേറിയറ്റില് കുഞ്ഞമ്മദ് കുട്ടിയെ നീക്കിയിരുന്നു. ജില്ലാ സെക്രട്ടേറിയറ്റില് നിന്ന് ജില്ലാ കമ്മിറ്റിയിലേക്ക് തരംതാഴ്ത്തി.നിയമസഭാ തെരഞ്ഞെടുപ്പിലെ സീറ്റ് വിഭജന തര്ക്കവും പ്രതിഷേധ പ്രകടനങ്ങളുമായി ബന്ധപ്പെട്ടാണ് കുഞ്ഞമ്മദ് കുട്ടിക്കെതിരെ പാര്ട്ടി നടപടിയെടുത്തത്. ജില്ലാ സെക്രട്ടേറിയറ്റിന്റേയും ജില്ലാ കമ്മിറ്റിയുടേയും തീരുമാനമായിരുന്നു ഇത്. കുറ്റ്യാടി ലോക്കല് കമ്മിറ്റി പിരിച്ചുവിടുകയും ചെയ്തിരുന്നു. English Summary : kuttyadi protest cpim suspension for five